Canon de rugăciune către Sfântul cuvios Memnon, făcătorul de 
minuni 
(29 aprilie și 19 mai) 


A (1) 


( V, 
N 3)) 


AVI] / Hu | 
(NT 


OdilaI A 
CI Alu 
ici “oh 


0 1 
Ang 


Sfântul cuvios Memnon a rămas în sufletele credincioșilor drept ocrotitor, cel 
care alungă patimile. 


seek 
Sfinţii 9 mucenici din Cizic şi Sfântul cuvios Memnon, făcătorul de minuni (29 
aprilie): 
https://www.academia.edu/42900512/Sfin % C5% A3ii_9_mucenici_din_Cizic_9% C5%9Fi 
Sf% C3% A2ntul_cuvios_Memnon_f% C4% 83c 9% C4% 83torul_de_minuni_29_aprilie 


https://www2.slideshare.net/steaemy 1/sf-9-muc-din-cizic 


https://archive.org/details/sf.-9-muc-din-cizic/mode/2u 





Troparul Sfântului cuvios Memnon, făcătorul de minuni, glasul al 8-lea: Cu 
curgerile lacrimilor tale ai lucrat pustiul cel neroditor şi cu suspinurile cele 
dintru adânc ai făcut ostenelile tale însutit roditoare; şi te-ai făcut luminător 
lumii, strălucind cu minunile, Memnon, părintele nostru. Roagă-te lui Hristos 
Dumnezeu ca să mântuiască sufletele noastre. 


Troparul Sfântului cuvios Memnon, făcătorul de minuni, glasul 1: Locuitor 
pustiului, înger în trup şi de minuni făcător te-ai arătat, purtătorule de Dumne- 
zeu, părintele nostru Memnon. Cu postul, cu privegherea şi prin rugăciune 
primind da-ruri cereşti, tămăduieşti pe cei bolnavi şi sufletele celor ce aleargă la 
tine cu credinţă. Slavă Celui ce ţi-a dat ţie putere; Slavă Celui ce te-a încununat 
pe tine; Slavă Celui ce lucrează prin tine tuturor tămăduiri. 


Cântarea 1-a 

Irmos: Adâncul Mării Roşii, cu urme neudate, pedestru trecându-l Israel cel de 
demult, cu mâinile lui Moise în chipul Crucii, puterea lui Amalec în pustie a 
biruit. 

Stih: Sfinte cuvioase părinte Memnon, roagă-te lui Dumnezeu pentru noi. 
Strălucind dumnezeiescul har al Preasfântului Duh, purtătorule de lumină, prea 
cuvioase părinte Memnon, pe cei ce săvârşesc adormirea ta, prin rugăciunea ta 
cea minunată, curăţeşte-i de întunericul patimilor. 

Stih: Sfinte cuvioase părinte Memnon, roagă-te lui Dumnezeu pentru noi. 
Luând crucea ta ai urmat Cuvântului, Celui ce S-a Răstignit pentru noi şi cu 
înfrâ-narea şi cu petrecerea cea de la pământ ai omorât mişcările cele trupeşti, 


prea cuvioase. 


Slavă Tatălui şi Fiului şi Sfântului Duh. 


Împreunându-te cu Dumnezeu prin post şi prin rugăciuni şi prin lacrimi, ai 
primit har de la Dânsul a tămădui neputinţele şi a alunga duhurile, prea fericite 
Memnon, de Dumnezeu înţelepțite. 


Şi acum şi pururea şi în vecii vecilor. Amin (a Născătoarei). 


Imbrăcându-Se din tine Dumnezeu în Om pentru bunătate, îndoit a ieşit şi cu 
lucrarea şi cu firea, pe care roagă-L, pururea Preacurată, ca să lumineze pe cei ce 
te laudă pe tine. 





Cântarea a 3-a 


Irmos: Se veseleşte de Tine ... 
Stih: Sfinte cuvioase părinte Memnon, roagă-te lui Dumnezeu pentru noi. 


Cu lumina virtuţilor ca un soare ai strălucit pe pământ, luminând cu harul 
Duhului sufletele tuturor, prea cuvioase. 


Stih: Sfinte cuvioase părinte Memnon, roagă-te lui Dumnezeu pentru noi. 


Având mijlocul tău încins cu fier, spre omorârea patimilor, arătat te-ai îmbrăcat 
cu nepătimire, prea cuvioase Memnon. 


Slavă Tatălui şi Fiului şi Sfântului Duh. 


Fiind iubitor de oamenii cei neputincioşi, ai primit mult har de la Dumnezeu, a 
tămădui patimile cele netămăduite, prea cuvioase. 


Şi acum şi pururea şi în vecii vecilor. Amin (a Născătoarei). 


Cuvântul lui Dumnezeu Sălăşluindu-Se în pântecele tău cel prea curat, a luat tot 
păcatul de la cei de pe pământ, Preacurată. 


Irmosul: Se veseleşte de Tine Biserica Ta Hristoase, strigând: Tu eşti puterea 
mea Doamne şi scăparea şi întărirea. 


Cântarea a 4-a 


Irmos: Ridicat pe Cruce văzându-Te Biserica, pe Tine, Soarele dreptăţii, a stat 
întru a sa rânduială, precum se cuvine, strigând: Slavă puterii Tale, Doamne. 


Stih: Sfinte cuvioase părinte Memnon, roagă-te lui Dumnezeu pentru noi. 
Cu curgerea lacrimilor curăţindu-ţi inima ta, prea cuvioase, ai făcut a izvori ape 
la locul cel fără de ape, prea mărindu-te Dumnezeu, pe tine, Sfinte părinte 


Memnon, ca pe un plăcut al Său. 


Stih: Sfinte cuvioase părinte Memnon, roagă-te lui Dumnezeu pentru noi. 


Prin prea mărită viaţa ta ca o stea strălucind, cu sfințite minunile tale, alt cer te- 
ai arătat, fericite, celor ce cu credinţă strigă: Slavă puterii Tale, Doamne. 





Slavă Tatălui şi Fiului şi Sfântului Duh. 


Plecându-te legii Stăpânului, prea cuvioase, pe cei ce erau sub stăpânirea ta 1-ai 
îndreptat, păscându-1. Şi ca un rob supus, ai înmulțit talantul Celui ce ţi-a dat ţie. 


Şi acum şi pururea şi în vecii vecilor. Amin (a Născătoarei). 
Cugetul meu cel tras către dulceaţa cea trupească, cu mijlocirea ta te rog întă- 
reşte-l, Născătoare de Dumnezeu, ca ceea ce ai născut pe Dumnezeu, Dătătorul 


de bine. 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care 
întorci din întunericul necunoştinţei, pe cei ce Te laudă pe Tine cu credinţă. 


Stih: Sfinte cuvioase părinte Memnon, roagă-te lui Dumnezeu pentru noi. 


Cugcetul tău cu totul fiind cu privirile cele curate către Dumnezeu, s-a arătat mai 
presus decât poftele cele trupeşti. 


Stih: Sfinte cuvioase părinte Memnon, roagă-te lui Dumnezeu pentru noi. 


Ca unul ce eşti tămăduitor trupurilor, prea bogate, alungă neputinţele cele înjo- 
sitoare ale sufletelor, prin harul Duhului. 


Slavă Tatălui şi Fiului şi Sfântului Duh. 


Fericit eşti tu şi bine este ţie, ca unuia ce ai biruit zavistia vrăjmaşului şi ai 
omorât patimile, prea fericite. 


Şi acum şi pururea şi în vecii vecilor. Amin (a Născătoarei). 


Născut-ai pe Dumnezeu şi ai rămas Fecioară, Mireasă a lui Dumnezeu. Pentru 
aceasta tot neamul omenesc bucurându-se, te fericeşte pe tine. 


Cântarea a 6-a 
Irmos: Jertfi-voi ie cu glas de laudă ... 


Stih: Sfinte cuvioase părinte Memnon, roagă-te lui Dumnezeu pentru noi. 





Cu o chemare numai se gonesc omizile şi toată stricăciunea vrăjmaşului, căci te- 
ai cunoscut bine plăcut lui Dumnezeu, Sfinte Memnon, Celui ce te-a prea mărit 
pe tine, părinte. 


Stih: Sfinte cuvioase părinte Memnon, roagă-te lui Dumnezeu pentru noi. 


Biruind zburdarea trupului, ai primit harul Duhului a goni neputinţele şi a 
tămădui sufletele cele bolnave de păcate, vrednicule de minune. 


Slavă Tatălui şi Fiului şi Sfântului Duh. 

O minune! Cum numai cu chemarea ta se mântuiesc credincioşii cei ce înoată, 
văzându-te pe tine apropiat şi potolind tulburarea valurilor, Sfinte mărite 
Memnon. 

Şi acum şi pururea şi în vecii vecilor. Amin (a Născătoarei). 

Zburdările trupului meu omoară-le, Fecioară, ca una ce ai zămislit mai presus de 
fire şi de cuvânt şi ai născut pe omorâtorul morţii şi pe Dătătorul de viaţă, prea 


curată. 


Irmosul: Jertfi-voi Ţie cu glas de laudă Doamne, Biserica strigă către Tine, de 
sângele dracilor curăţindu-se, cu sângele cel curs prin milostivire din coasta Ta. 


Cântarea a 7-a 


Irmos: În cuptor, tinerii lui Avraam, ca într-o topitorie, au strălucit cu 
frumuseţea dreptei cinstiri de Dumnezeu, mai curat decât aurul, grăind: Bine- 
cuvântaţi toate lucrurile Domnului pe Domnul, lăudaţi-L şi-L prea înălţaţi întru 
toţi vecii. 


Stih: Sfinte cuvioase părinte Memnon, roagă-te lui Dumnezeu pentru noi. 

Cu curgerile lacrimilor ai stins văpaia patimilor, iar acum cu focul minunilor tale 
şi prin har, cu adevărat pururea arzi stricăciunea cea materialnică, a neputinţelor, 
prea fericite. 


Stih: Sfinte cuvioase părinte Memnon, roagă-te lui Dumnezeu pentru noi. 


Din toată inima iubind pe Ziditorul tău, fericite, ai fost afară de trup şi de lume, 
înțelepte Memnon, strigând: Binecuvântat eşti în Biserica Slavei Tale, Doamne. 


Stih: Sfinte cuvioase părinte Memnon, roagă-te lui Dumnezeu pentru noi. 





Fiind ca un pom sădit lângă izvoarele înfrânării, părinte, ai adus lucrarea roa- 
delor minunilor, bogate, Sfinte părinte Memnon, îndestulând pe toţi la vreme 
cuviincioasă. 

Slavă Tatălui şi Fiului şi Sfântului Duh. 

Stricăciunea ce s-a întâmplat de omizi ai potolit; şi cu curgerea apelor prin 
poruncă dumnezeiască ai înecat-o, Sfinte înțelepte Memnon şi ai strigat: Bine- 
cuvântat eşti Dumnezeul meu. 

Şi acum şi pururea şi în vecii vecilor. Amin (a Născătoarei). 

De viforul păcatelor celor nenumărate izbăveşte-mă, Fecioară, ceea ce una eşti 
tare ajutătoare celor smeriţi şi curățire păcatelor. Binecuvântată eşti tu între fe- 
mei, prea curată Stăpână. 

Cântarea a 8-a 

Irmos: Mâinile întinzându-şi Daniel... 

Stih: Sfinte cuvioase părinte Memnon, roagă-te lui Dumnezeu pentru noi. 

Ca un Luceafăr, ca o stea şi ca un mare soare ai strălucit de Dumnezeu insuflate, 
Sfinte prea cuvioase Memnon şi prin har ai luminat sufletele celor ce te-au pus 
pe tine ales îndreptător şi sfinţit învăţător şi propovăduitor minunat, ca pe cel ce 


ai strigat: toate lucrurile binecuvântaţi pe Domnul. 


Stih: Sfinte cuvioase părinte Memnon, roagă-te lui Dumnezeu pentru noi. 


Vrăjmaşului celui ce năştea moarte adâncă, rană ai dat, fericite, când prin harul 
Duhului ţi-ai dobândit smerita înţelepciune; şi obiceiul cel înalt şi mândru ple- 
cându-l la pământ, ai călcat cursele lui cele stricătoare de suflete. 


Binecuvântăm pe Tatăl şi pe Fiul şi pe SfântulDuh, Domnul. 

Petrecându-ţi viaţa bine, te-ai învrednicit a vedea Fericirea aceea şi îndulcirea, 
cea veşnică şi Lumina Sfinţilor, sfinte şi acum bucurându-te strigi: toate lu- 
crurile binecuvântați pe Domnul. 


Şi acum şi pururea şi în vecii vecilor. Amin (a Născătoarei). 


Sufletul meu cel smerit care s-a bolnăvit de greutatea celor cumplite şi s-a 
înecat, învredniceşte-l de cercetarea ta, de Dumnezeu dăruită Stăpână şi-l arată 





până la sfârşit sănătos, ca pe unul ce-ţi strigă: Bucură-te, Maica lui Dumnezeu în 
veci. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a încuiat; şi 
puterea focului au stins, cu buna faptă încingându-se, tinerii cei iubitori de 
dreaptă credinţă, strigând: Binecuvântaţi toate lucrurile Domnului pe Domnul. 
Cântarea a 9-a 

Irmos: Hristos, piatra cea netăiată ... 

Stih: Sfinte cuvioase părinte Memnon, roagă-te lui Dumnezeu pentru noi. 
Întărindu-te cu puterea cea de Dumnezeu începătoare, ai putut birui toată puterea 
vrăjmaşului, de Dumnezeu înţelepţite Memnon. Pentru aceasta ca un purtător de 
biruinţă primind cununa, roagă-te lui Hristos pentru noi. 

Stih: Sfinte cuvioase părinte Memnon, roagă-te lui Dumnezeu pentru noi. 

Din racla ta ca dintr-un izvor curg pâraiele tămăduirilor, care prin puterea dum- 
nezeiescului Duh curăţesc bolile şi întinăciunile şi adapă cugetele celor ce te 


cinstesc pe tine, prea cuvioase. 


Stih: Sfinte cuvioase părinte Memnon, roagă-te lui Dumnezeu pentru noi. 


Astăzi pomenirea ta, părinte, ca un soare luminează toată vârsta şi cugetul, că ai 
săvârşit lucrurile Luminii şi mutându-te, te-ai sălăşluit în Lumina cea neapusă. 


Slavă Tatălui şi Fiului şi Sfântului Duh. 
Ca cel ce ai fost vrednic, te-ai mutat la Locaşurile cele veşnice şi te-ai numărat 
în cetele prea cuvioşilor, Sfinte fericite Memnon; cu care dimpreună adu-ţi 


aminte de noi, cei ce te pomenim pe tine pe pământ. 


Şi acum şi pururea şi în vecii vecilor. Amin (a Născătoarei). 





Glasul cel îngeresc, cu bucurie strigă ție, Fecioară: Bucură-te, sfărâmarea bles- 
temului, lauda prea cuvioşilor şi a mucenicilor, mărturisirea proorocilor şi mân- 
tuirea oamenilor. 


Irmos: Hristos, piatra cea netăiată de mână, cea din marginea unghiului, din tine 
muntele cel netăiat Fecioară S-a tăiat, adunând firile cele osebite. Pentru aceasta 
veselindu-ne, pe tine Născătoare de Dumnezeu te slăvim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Pe tine ca pe o stea arătătoare de lumină, cel ce cu razele virtuţilor şi ale minu- 
nilor luminezi lumea, te lăudăm, prea fericite, căci ai fost părtaş Luminii şi te-ai 
mutat către Lumina cea neapusă, Sfinte prea fericite Memnon. Pentru aceasta 
pururea cinstim sfântă şi purtătoarea de lumină pomenirea ta, lăudând pe 
Mântuitorul şi cu credinţă strigând ţie: roagă-te lui Hristos Dumnezeu, iertare de 
greşeli să dăruiască celor ce cu dragoste cinstesc sfântă pomenirea ta. 


Sfântul cuvios Memnon făcătorul de minuni, Egipt (19 mai şi 29 aprilie) 


Acesta lepădându-se de lume pentru Dumnezeu şi petrecând cu dreptate şi cu 
plăcere dumnezeiască, cu ascultare şi cu plecăciune se făcu conducător mona- 
hilor. 





Fiind blând şi smerit şi plin de dragoste, se făcu şi făcător de minuni, căci odi- 
nioară venind lăcuste pe semănăturile mănăstirii, ieşi sfântul şi prin rugăciune le 
goni cu foc şi se înecară în râu. 


Şi într-un loc fără de apă, făcu prin rugăciune de izvori apă, care şi până în ziua 
de astăzi izvorăşte pururea întru slava lui Hristos. 


Altă dată iarăşi lovind furtuna pe nişte călători ce călătoreau pe mare cu corabia 
şi rugându-se sfântului să le fie în ajutor, se arătă între dânşii cârmuind corabia 
şi îmbărbătându-i să nu se teamă, scoțându-i curând cu linişte la liman. Astfel 


strălucind mulți ani şi făcând minuni, dăruia izbăvire celor ce-l chemau în ajutor. 


Şi făcându-se plăcut până la sfârşit, se duse către Domnul plin de merindea 
faptelor bune. 


Pomenirea sfântului cuvios Memnon se mai săvârşeşte și în ziua de 29 aprilie. 

Fiind iubitor de oamenii cei neputincioşi, ai primit mult har de la Dumnezeu, a 
tămădui patimile cele netămăduite, prea cuvioase. 


O minune! Cum numai cu chemarea ta se mântuiesc credincioşii cei ce înoată, 
văzându-te pe tine apropiat şi potolind tulburarea valurilor, Sfinte mărite 
Memnon. 


Din racla ta ca dintr-un izvor curg pâraiele tămăduirilor, care prin puterea 
dumnezeiescului Duh curăţesc bolile şi întinăciunile şi adapă cugetele celor ce te 
cinstesc pe tine, prea cuvioase. 


Ca cel ce ai fost vrednic, te-ai mutat la Locaşurile cele veşnice şi te-ai numărat 
în cetele prea cuvioşilor, Sfinte fericite Memnon; cu care dimpreună adu-ţi 
aminte de noi, cei ce te pomenim pe tine pe pământ. (Din Canonul Sfântului ce 
se citeşte la Utrenie în ziua de 29 aprilie) 





